-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ลักษณะการประกอบธุรกิจ

บริษัท เพรซิเดนท์ เบเกอรี่ จำกัด (มหาชน) เป็นบริษัทในกลุ่มผลิตภัณฑ์สายอาหารในเครือบริษัท
สหพัฒนพิบูล จำกัด (มหาชน) ที่ได้ก่อตั้งโดย ดร.เทียม โชควัฒนา
โดยกลุ่มผลิตภัณฑ์สายอาหารของเครือสหพัฒน์ที่ผลิตโดย บริษัทไทยเพรซิเดนท์ฟู้ด จำกัด (มหาชน)
เป็นอีกหนึ่งกลุ่มผลิตภัณฑ์ที่ได้รับความยอมรับและประสบความสำเร็จอย่างสูง อาทิ
บะหมี่กึ่งสำเร็จรูปมาม่าและบิสกิตบิสชิน ซึ่งทั้งสองผลิตภัณฑ์มีแป้งสาลีเป็นวัตถุดิบหลักในการผลิต
ทำให้มีแนวคิดที่จะขยายธุรกิจเข้าไปในสายขนมปังและเบเกอรี่ซึ่งใช้แป้งสาลีเป็นวัตถุดิบหลักเช่นกันในสมัยนั้นผู้ประกอบการเบเกอรี่ส่วนใหญ่เป็นรายเล็กและดำเนินธุรกิจแบบครอบครัว
ผลิตภัณฑ์ที่มีในตลาดก็ไม่มีคุณภาพมาตรฐานสม่ำเสมอ ขาดพัฒนาการทั้งในแง่ของตัวผลิตภัณฑ์
ระบบการจัดจำหน่ายและการจัดการที่ดี
ความเข้าใจของผู้บริโภคต่อผลิตภัณฑ์เบเกอรี่ที่มีคุณภาพมาตรฐานยังมีน้อย
ขนาดของตลาดและความนิยมในการบริโภคเบเกอรี่ยังมีไม่มากนัก

อย่างไรก็ดี ช่วงเวลานั้น
เป็นช่วงที่รัฐบาลได้ให้การสนับสนุนอุตสาหกรรมการผลิตเพื่อทดแทนการนำเข้า
โดยเฉพาะอย่างยิ่งอุตสาหกรรมที่มีพื้นฐานมาจากด้านการเกษตร
ประกอบกับวิถีการดำรงชีวิตของคนไทยได้เปลี่ยนแปลงไป
ประชากรจากชนบทเคลื่อนย้ายเข้าสู่สังคมเมืองมากขึ้น ครอบครัวมีขนาดเล็กลง
แม่บ้านทำงานนอกบ้านมากขึ้น ทำให้มีเวลาจัดเตรียมอาหารสำหรับสมาชิกในครอบครัวลดลง
รวมไปถึงการค้าระหว่างประเทศเริ่มมีบทบาททำให้มีชาวต่างชาติเคลื่อนย้ายเข้ามาในประเทศมากขึ้น
ด้วยปัจจัยต่างๆ เหล่านี้ล้วนสร้างโอกาสให้ผลิตภัณฑ์เบเกอรี่สามารถตอบสนองวิถีชีวิตคนไทยได้ดียิ่งๆ
ขึ้น

พัฒนาการที่สำคัญในช่วง 3 ปีที่ผ่านมา

ปี 2549 ด้านการลงทุน

  จากการที่บริษัทฯ ได้ตัดสินใจซื้อที่ดิน ณ.นิคมอุตสาหกรรมบางชัน ในเนื้อที่ 12 ไร่ 2 งาน 57
  ตารางวา เพื่อก่อสร้างอาคารโรงงานแห่งใหม่
  สำหรับขยายกำลังการผลิตเพื่อรองรับการเติบโตในอนาคต ซึ่งอยู่ระหว่างดำเนินการก่อสร้าง
  และได้ซื้อที่ดินพร้อมอาคาร ณ นิคมอุตสาหกรรมลาดกระบัง ในเนื้อที่ 6 ไร่ 60 ตารางวา
  พื้นที่ใช้สอยภายในอาคารมีพื้นที่ประมาณ 10,000 ตารางเมตร
  และได้ทำการปรับปรุงอาคารให้อยู่ในสภาพพร้อมใช้งาน
  และเริ่มติดตั้งเครื่องจักรในการผลิตขนมปังสำเร็จรูป และกึ่งสำเร็จรูปแช่แข็ง Line ใหม่
  ส่งออกไปยังประเทศญี่ปุ่น และขายภายในประเทศ

  บริษัทเพิ่มทุนจดทะเบียน จาก 300 ล้านบาทเป็น 450 ล้านบาท
  โดยการออกจำหน่ายหุ้นให้แก่ผู้ถือหุ้นเดิมที่มีรายชื่อปรากฎในสมุดจดทะเบียนผู้ถือหุ้น ณ วันที่ 3
  พฤษภาคม 2549 ซึ่งเงินเพิ่มทุนครั้งนี้นำไปใช้ในการลงทุนด้านการก่อสร้างโรงงาน และ
  เครื่องจักร

  เดือนสิงหาคม 2549 บริษัทได้ซื้อพื้นที่ ชั้น 29 อาคารอาร์ เอสทาวเวอร์ ถนนรัชดาภิเษก
  แขวงดินแดง เขตดินแดง กรุงเทพฯ เพื่อใช้เป็นที่ทำการสำนักงานใหญ่ มีเนื้อที่ใช้สอยประมาณ
  1,200 ตารางเมตร

ด้านเทคโนโลยีและสารสนเทศ 

  บริษัทยังคงให้ความสำคัญกับเทคโนโลยีและสารสนเทศ จึงได้มีการติดตั้ง Software และ
  Hareware ทั้งในระบบงานขาย การผลิต การกระจายสินค้า รวมถึงระบบการจัดส่ง
  ทั้งระบบครบวงจร เพื่อเพิ่มขีดความสามารถในการเก็บข้อมูล,ความปลอดภัยของข้อมูล
  ตลอดจนถึงประสิทธิภาพการใช้งาน

ด้านระบบคุณภาพ

  บริษัท ได้ติดตั้งระบบ TPM (Total Productive Maintenance) “ การบำรุงรักษาทวีผล
  ที่ทุกคนมีส่วนร่วม” ด้วยบริษัทเล็งเห็นว่า เครื่องจักรมีความสำคัญอย่างมากต่อการผลิต
  และบริษัทได้ทุ่มเทงบประมาณอย่างมากในการสั่งซื้อเครื่องจักรที่ทันสมัยมาใช้ในการผลิต
  โดยระบบ TPM จะมุ่งเน้นให้ผู้ใช้เครื่องจักรได้เรียน
  รู้และเข้าใจถึงวิธีการในการดูแลรักษาเครื่องจักรในเบื้องต้น เพื่อประสิทธิภาพ
  และลดการสูญเสียของเครื่องจักร

  ปี 2550 บริษัทฯได้มีพิธีเปิดโรงงานลาดกระบัง 2 ณ นิคมอุตสาหกรรมลาดกระบัง เมื่อวันที่ 19
  กรกฎาคม 2550 โดยในการนี้บริษัทฯ ได้รับพระกรุณาจากท่านเจ้าประคุณสมเด็จพระพุฒาจารย์
  วัดสระเกศ เป็นองค์ประธานในพิธีเปิดแพรคลุมป้าย ซึ่งถือว่าโรงงานแห่งนี้เป็นโรงงานแห่งที่ 2
  ของบริษัทฯ ซึ่งตั้งอยู่บนเนื้อที่ 6.6 ไร่ ประกอบด้วยอาคารโรงงาน 2 หลัง ณ โรงงานแห่งนี้
  เป็นสถานที่ที่ใช้ในการ ผลิตสินค้า Frozen Dough และผลิตขนมปังสอดไส้ ในปีเดียวกันนี้บริษัทฯ
  ได้ติดตั้งเครื่องจักรในการผลิตโดรายากิใหม่
  เพื่อเพิ่มกำลังการผลิตตอบสนองความต้องการของผู้บริโภค
  เนื่องจากได้รับการตอบรับจากผู้บริโภคอย่างดียิ่ง

  และสืบเนื่องจากปี 2549 ที่บริษัทฯ ได้ตัดสินใจซื้อที่ดิน ณ นิคมอุตสาหกรรมบางชันในเนื้อที่ 12
  ไร่ 2 งาน 57 ตารางวา บริษัทฯ ได้เริ่มทำการก่อสร้างอาคารโรงงาน ณ
  ที่ดินแห่งนี้ตั้งแต่เดือนตุลาคม 2549 โดยคาดว่าจะสามารถเปิดดำเนินการได้ในปี 2552

ปี 2551

ด้านการลงทุน

  โรงงานลาดกระบัง

  บริษัทฯ ได้สั่งซื้อเครื่องจักรใหม่ในการผลิต เค้กโรล เพื่อเพิ่มกำลังการผลิต
  ยกระดับคุณภาพเนื้อเค้กให้เนียนนุ่มน่ารับประทาน และเพิ่มเครื่องจักรในการผลิตโดรายากิ
  เพื่อตอบสนองความต้องการของผู้บริโภค และผลิตสินค้าใหม่คือ บัตเตอร์โรล ออกสู่ตลาด
  ซึ่งได้รับการตอบรับจากผู้บริโภคอย่างดียิ่ง

โรงงานบางชัน

  เพื่อรองรับการจัดตั้งโรงงานแห่งใหม่ ณ โรงงานบางชัน ในเดือนกุมภาพันธ์ ถึงเดือนมีนาคม
  2551

  บริษัท ฯ ได้ตัดสินใจสั่งซื้อเครื่องจักรใหม่ เพื่อทำการผลิตขนมปังชนิดแผ่น และขนมปังสอดไส้
  รองรับ

  ความต้องการของผู้บริโภค ซึ่งเครื่องจักรได้จัดส่งถึงเมืองไทยในปลายปี 2551
  ระหว่างเดือนพฤศจิกายน ถึง

  เดือน ธันวาคม 2551 โดยจะเริ่มทำการติดตั้งเครื่องจักรใหม่ในเดือน มกราคม 2552
  และคาดว่าการติดตั้ง

  จะแล้วเสร็จในปลายเดือนมีนาคม 2552

  กิจการร่วมลงทุน

  ในเดือนมีนาคม 2551 บริษัทฯ ได้ตกลงทำสัญญาร่วมทุนกับบริษัท กรีน เฮ้าส์ จำกัด

ประเทศญี่ปุ่น และได้จัดตั้งบริษัทใหม่ภายใต้ชื่อ “บริษัท เพรซิเดนท์ กรีน เฮ้าส์ ฟู้ดส์ จำกัด”
ดำเนินธุรกิจ

ด้านภัตตาคาร ร้านอาหาร ชื่อ “ ชินจูกุ ทงคัทสึ ซาโบเตน ” โดยได้เปิดภัตตาคารแห่งแรก

ณ ห้างสรรพสินค้า ISETAN

ด้านการขาย

เพิ่มจุดกระจายสินค้าแห่งใหม่ คือ สาขา ตาก ซึ่งถือเป็นจุดกระจายสินค้าแห่งที่ 33 เพื่อเพิ่มขีด

ความสามารถในการกระจายสินค้า สนองตอบความต้องการของผู้บริโภคอย่างทั่วถึง และทันเวลา

ด้านเทคโนโลยีสารสนเทศ

ได้ทำการติดตั้งระบบ GPS กับรถขนส่งของบริษัทฯ เพื่อตรวจเช็คระยะทางการวิ่ง การขับรถอย่าง

ปลอดภัย และประสิทธิภาพการใช้น้ำมัน เพื่อประโยชน์สูงสุดในการใช้พลังงาน

2.  ภาพรวมการประกอบธุรกิจ

บริษัทประกอบธุรกิจหลักในการผลิตและจำหน่ายขนมปังและเบเกอรี่อื่นๆ โดยมีสายธุรกิจแบ่งได้ดังนี้

1. ธุรกิจเบเกอรี่ค้าส่ง (Wholesale) มีสัดส่วนการขายเป็น 89.32%
ของยอดรายได้รวมของบริษัท

2. ธุรกิจเบเกอรี่ค้าปลีก (Retail) มีสัดส่วนการขายเป็น 3.46% ของยอดรายได้รวมของบริษัท

3. ธุรกิจฟาสต์ฟู้ด และ ร้านอาหาร / ภัตตาคาร (Fast food & Catering)
มีสัดส่วนการขายเป็น 6.42%

ของยอดรายได้รวมของบริษัท

4. ธุรกิจส่งออก (Export) มีสัดส่วนการขายเป็น 0.29% ของยอดรายได้รวมของบริษัท

3.  โครงสร้างรายได้

  โครงสร้างรายได้ของบริษัทในช่วงปี 2549- 2551 มีรายละเอียดดังนี้ []

กราฟแสดงรายได้รวมของบริษัท ปี 2547-2551

  []